

**LATVIJAS REPUBLIKA**

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospektā 5, Priekuļi, Priekuļu pag., Priekuļu nov., tālr. 64107871

e-pasts – dome@priekulunovads.lv

**Lēmums**

Priekuļu novada Priekuļu pagastā

2020.gada 27.novembrī Nr.514

 (protokols Nr.19, 44.p.)

**Par bezcerīgo īres/apsaimniekošanas un komunālo pakalpojumu maksājumu parādu un juridisko personu nomas maksas parādu norakstīšanu no debitoru uzskaites**

Priekuļu novada pašvaldības dome izskata jautājumu par bezcerīgo īres/apsaimniekošanas un pakalpojumu maksājumu parādu un juridisko personu nomas maksas parādu norakstīšanu no debitoru uzskaites.

Izvērtējot Priekuļu novada domes rīcībā esošo informāciju, konstatēts:

1. 2018.gada 13.februāra Ministru kabineta noteikumu Nr.87 „Grāmatvedības uzskaites kārtība budžeta iestādēs” 187.punktā noteikts, ka “Prasības, kuru piedziņa saskaņā ar tiesību aktiem ir neiespējama, jo parādnieks ir likvidēts vai miris vai ir iestājies parāda piedziņas noilgums, kā arī citos tiesību aktos noteiktajos gadījumos, izslēdz no uzskaites un atzīst pārējos izdevumus”.
2. Priekuļu novada pašvaldība debitoru parāda izvērtēšanas komisija, pamatojoties uz 2019.gada 26.septembra iekšējo noteikumiem “Apsaimniekošanas, īres un komunālo pakalpojumu parāda piedziņas un administrēšanas kārtība Priekuļu novada pašvaldībā”, veica izvērtējumu par parādu norakstīšanu no debitoru uzskaites.
3. Priekuļu novada pašvaldības grāmatvedības uzskaitē uz 2020.gada 31.oktobri bezcerīgo debitoru parādu summa sastāda:
	1. Fiziskām personām - pamatojoties uz informāciju no Latvijas Republikas Iedzīvotāju reģistra datu bāzes par personu miršanas reģistrācijas faktu un faktu, ka nav iespējams parādu piedzīt no mantiniekiem, un/vai ir iestājies parāda piedziņas noilgums, EUR 5414,64 apmērā (1.pielikums);
	2. Juridiskām personām –, pamatojoties uz Uzņēmumu reģistra datiem par parādnieka maksātnespējas atzīšanu vai tā likvidāciju, parādu kopējo summa EUR 646,34 (2.pielikums).

Ņemot vērā minēto un pamatojoties uz likuma “Par pašvaldībām” 21.pantu, likuma „Par grāmatvedību” 2.pantu, Ministru kabineta 2018.gada 13.februāra noteikumu Nr.87 „Grāmatvedības uzskaites kārtība budžeta iestādēs” 187.punktu, “Apsaimniekošanas, īres un komunālo pakalpojumu parāda piedziņas un administrēšanas kārtības Priekuļu novada pašvaldībā” 34.punktu, Debitoru parādu izvērtēšanas komisijas 2020.gada 9.oktobra atzinumu Nr.2, Finanšu komitejas 2020.gada 23. novembra atzinumu par lēmumu (protokols Nr.12), elektroniski balsojot tiešsaistē, PAR –12 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Elīna Krieviņa, Baiba Karlsberga, Jānis Mičulis, Ināra Roce), PRET –nav, ATTURAS –nav, Priekuļu novada dome **nolemj**:

1. Atzīt par bezcerīgiem un izslēgt no uzskaites:
	1. Fizisko personu parādus par dzīvokļa īri, apsaimniekošanu, komunālajiem pakalpojumiem par kopējo summu EUR 5414.64 (Pieci tūkstoši četri simti četrpadsmit euro 64 centi);
	2. Juridisko personu parādus par telpu nomu par kopējo summu EUR 646.34 (Seši simti četrdesmit seši euro 34 centi).
2. Atbildīgais par lēmuma izpildi – galvenā grāmatvede Ieva Butāne.
3. Kontroli par lēmuma izpildi veikt Finanšu un grāmatvedības nodaļas vadītājai Ilzītei Rumbai un izpilddirektoram Fjodoram Puņeiko.

Pielikumā: 1. Fizisko personu – bezcerīgo debitoru saraksts uz 1 lp;

2. Juridisko personu – bezcerīgo debitoru saraksts uz 1 lp.

Domes priekšsēdētāja (paraksts) Elīna Stapulone